GiliGold/VAD_KnessetCorpus huggingface dataset:
עבדאללה אבו מערוף: יום טוב לכולם ובמיוחד לכולן.
עבדאללה אבו מערוף: ביום הזה אני לא רק מאחל אלא מברך אתכן, ביום האישה הבינלאומי, וטוב שאכן אנחנו בישראל כבר רואים שזה יום האישה הבינלאומי.
עבדאללה אבו מערוף: לצערי הרב זה דבר חדש בארצות בהן מעמד האישה הוא אחד המעמדים החשובים בחברה.
עבדאללה אבו מערוף: אני מברך את פרופסור רבקה כרמי ואת דוקטור אידלמן וכמובן את יושב ראש הוועדה על שהביא את הדיון הזה שהוא חשוב ביותר לרפואה ולרופאות.
עבדאללה אבו מערוף: בחברה שרואה באישה חלק חשוב בחברה בכל התחומים ולא רק ברפואה, טוב שמתקיימים דיונים כאלה.
עבדאללה אבו מערוף: אני מברך את הוועדה של ההסתדרות הרפואית לא רק כרופא אלא גם כאדם וכחבר כנסת.
עבדאללה אבו מערוף: אכן אנחנו חייבים למנף את המקצועות האלה ולדאוג לכך שהרופאה במיוחד, מעמד יהיה כזה שתוכל לקחת את חלקה הנכון אותו אנחנו צריכים ברפואה ובכל התחומים, גם במחקרים, גם במנהלות, גם מנהלות מחלקות.
עבדאללה אבו מערוף: צריך להוציא לפועל את ההמלצות האלו.
עבדאללה אבו מערוף: אני חושב שהמקום הנכון – כך אני חושב ואני לא יודע אם היושב ראש יסכים או לא - והכתובת הנכונה היא הוועדה הזאת ולא להקים עוד ועדות.
עבדאללה אבו מערוף: נתחיל לפעול לאט לאט ונעשה כמה שאפשר בכנסת הזאת ונתחיל להריץ את הדברים.
עבדאללה אבו מערוף: אני שוב מברך ומאחל לכן שכל יום בשנה יהיה יום האישה הבינלאומי ולא רק ביום הזה.
עבדאללה אבו מערוף: טוב שהתחלנו.
עבדאללה אבו מערוף: אני כרופא ראיתי כמה קשה לעבוד במחלקות מסוימות.
עבדאללה אבו מערוף: אני לא אדבר על המחלקה שלי ועל ההתמחות שלי שהיא הקשה ביותר בה גם לאישה יש ספציפיות מיוחדת.
אורלי לוי אבקסיס: איזו מחלקה?
עבדאללה אבו מערוף: אורולוגיה.
<קרן הולצמן שוייד: יש מעט מאוד אורולוגיות.
<קרן הולצמן שוייד: זה מקצוע שכמעט אין בו נשים.
עבדאללה אבו מערוף: יש מעט.
עבדאללה אבו מערוף: בחוץ לארץ יש רופאות אורולוגיות.
עבדאללה אבו מערוף: במחלקה אצלנו בבית חולים כרמל יש אבל נכון, יש מעט מאוד.
<קרן הולצמן שוייד: אנחנו מכירים אותן.
עבדאללה אבו מערוף: אני מכיר את כולן.
<קרן הולצמן שוייד: אפשר לספור אותן על יד אחת.
עבדאללה אבו מערוף: צריך גם לעודד את לימודי הרפואה.
עבדאללה אבו מערוף: אני יודע שבבית הספר לרפואה יש שלושים אחוזים נשים והשאלה אם אפשר לעודד קבלתן מבחינת תנאי הקבלה.
עבדאללה אבו מערוף: אני מבין שהבחינה הפסיכומטרית היא לא מדד, עבורי הבחינה הפסיכומטרית היא לא מדד וכולכם יודעים זאת וגם פרופסור רבקה כרמי יודעת זאת טוב ממני ולכן אנחנו נראה בזה עניין של המועצה להשכלה גבוהה.
עבדאללה אבו מערוף: אם יש תחומים בהם חסרות נשים, נעודד אותם.
עבדאללה אבו מערוף: אנחנו חייבים לעשות תכנית, לראות היכן יש מחסור ולהתחיל ליישם אותה ולא רק לעודד אלא אכן לתת להן שיהיו בשורות הראשונות.
עבדאללה אבו מערוף: זה דבר שמקדם את הרפואה בכלל בישראל וכך צריך להיות.
עבדאללה אבו מערוף: תודה רבה על הדוח ונקווה שנתחיל להוציא אותו לפועל.
אורלי לוי אבקסיס: אדוני היושב ראש, הדברים שאמרת על אמך היו מאוד נוגעים ללב ובוודאי מסבירים חלק מהאישיות שלך היום.
אורלי לוי אבקסיס: אני חייבת לומר שאנחנו באים ודנים כאן בנושא כאשר יש כאן נציגות נשית אבל לפי דעתי היא היוצאת מן הכלל שמעידה על הכלל.
אורלי לוי אבקסיס: בכל זאת, כמה נשים אתה מכיר שמוכנות לשלם את המחיר או לא ליפול בדרך כאשר כל החסמים האלו קיימים?
אורלי לוי אבקסיס: לפעמים התחושה היא שהם נבנו במיוחד כדי להוריד אותן בדרך.
אורלי לוי אבקסיס: כשאנחנו מדברים על שוויון, המילה השוויון יכולה להיות מילה שאפשר להשתמש בה אבל היא באה להסתיר כי שוויון פורמלי ושוויון מהותי הוא שונה לחלוטין.
אורלי לוי אבקסיס: בשם השוויון הפורמלי אנחנו מקדשים אפליה כי אישה שלא ניתן לה את הכלים כדי לעבור את המשוכות האלה, אוטומטית אנחנו בעצם לא נותנים לה באמת שוויון הזדמנויות.
אורלי לוי אבקסיס: כאשר אני מסתכלת על חלק מההמלצות, יש לי תחושה שגם כאשר אנחנו עדים לגידול המשמעותי של הנציגות הנשית בתחום הזה, יש עדיין מן הסללה למקצועות מאוד מאוד מסוימים.
אורלי לוי אבקסיס: ההסללה הזאת, יכול להיות שהיא בכלל פסיכולוגית כמו חלק מהדברים שאנחנו עוד כילדים מופנים ומוסללים לשם אבל כאשר אתה רואה באמת את העבודה שנעשתה, כמו שאמרה קודם פרופסור רבקה כרמי, זה משהו שאפשר לצפות אותו, אם בתוך 15 שנים יהיה רוב נשים במקצוע הזה ובתחום הזה.
אלי אלאלוף: אבל לא בכל הרבדים.
אלי אלאלוף: במקצוע נכון, אבל לא בכל הרבדים.
אורלי לוי אבקסיס: שוב, אם הרוב שהוא רוב נשי ילך עדיין לאותם המקצועות, אנחנו יצרנו ואקום או חוסר במקצועות אחרים ואנחנו גם לא נוכל למצות את אותו פוטנציאל וליהנות ממנו.
אורלי לוי אבקסיס: למה לנו לייבא אחר כך משהו שכאן בעצם ויתרנו עליו מראש?
אורלי לוי אבקסיס: אפשר להגמיש את התנאים, ואני יכולה כבר להתחיל מהנושא הזה.
אורלי לוי אבקסיס: תראי, את מנהלת אוניברסיטה, אחת מהאוניברסיטאות הגדולות, ואני שואלת למה באמת לא בכל אוניברסיטה יש היום מעונות, כך שהסטודנטיות יוכלו ללמוד בראש שקט.
אלי אלאלוף: לא מספיק מעונות.
אורלי לוי אבקסיס: אני מדברת על מעונות יום לגיל הרך.
אורלי לוי אבקסיס: לא בכולן יש מעונות כאלה וזה הרבה פעמים לשיקול דעת של אותו מנהל במקום, אם הוא רוצה או לא רוצה להתעסק בזה.
<רבקה כרמי: לנו כבר יש.
<רבקה כרמי: כבר חמש שנים יש לנו.
אורלי לוי אבקסיס: זה מצוין כי זה מקל ופותר בעיות אם אתה נדרש באותו זמן להיות בהיכון.
אורלי לוי אבקסיס: אולי אפשר לעשות את זה בהוראה.
אורלי לוי אבקסיס: אני לא יודעת אם זאת צריכה להיות הוראה של שר החינוך או של שר הבריאות או אולי של שניהם יחד, להוציא הוראה ולכפות על האוניברסיטאות.
אורלי לוי אבקסיס: זה הרי קורה בכל מקום בעולם.
אורלי לוי אבקסיס: אצלנו זה קורה אבל בצעדים מאוד מאוד איטיים.
אורלי לוי אבקסיס: לגבי התקנים הצפים עליהם דיברנו.
אורלי לוי אבקסיס: אלה תקנים שאם אנחנו נעשה בהם שימוש נכון, נוכל לנווט את אותן נשים גם למקצועות שאנחנו יודעים שהם מקצועות במצוקה ושאנחנו יודעים שיכול להיות שדווקא המיומנויות או דברים מסוימים שאצל נשים קיימים באופן יותר טבעי, ותסלחו לי, אבל אם הרפואה גם מדברת עדיין על מגדרי, רפואה מכוונת מגדרית, יכול להיות שמותר גם לדבר על כישורים מסוימים כמו מוטוריקה עדינה וכדומה, שדווקא הנשים שם טובות.
אורלי לוי אבקסיס: אם זה נוגע לנאונוטולוגים או כלי דם, דווקא לנשים יהיו סגולות שיגרמו להצלחתן במקצוע הזה.
אורלי לוי אבקסיס: אני באמת מברכת על העבודה שמאירה לנו אור גדול על המצב.
אורלי לוי אבקסיס: אמנם לא התחלנו בזמן, אבל בהחלט זה הזמן הנכון להתחיל ולצאת לדרך.
אורלי לוי אבקסיס: אני אשמח לראות מה אנחנו כוועדה יכולים לעשות ואולי להמליץ לשרים להתקדם בנושא הזה.
אורלי לוי אבקסיס: יישר כוח ואנחנו לרשותכם לקדם את הנושא הזה.
אוסאמה סעדי: אדוני היושב ראש, חבריי חברי הכנסת, אורחים נכבדים.
אוסאמה סעדי: גם אני מצטרף לברכות לרגל יום האישה הבינלאומי אותו אנחנו מציינים בכנסת.
אוסאמה סעדי: בבוקר השתתפתי בוועדה לביקורת המדינה שעסקה בנושא של טיפות החלב והמחסור האדיר באחיות.
אוסאמה סעדי: התקן הוא 350 פעוטות לאחות ואצלנו הוא עולה על 700 ו-800 ובפתח תקווה יש אלף ובמגזר הערבי המצב הוא יותר גרוע.
אוסאמה סעדי: אמרו לי שיש מחסור באחיות ואני שאלתי למה ולמה יש ביקוש למקצוע הזה אבל לא מלמדים אותו מספיק בישראל.
אוסאמה סעדי: סטודנטים וסטודנטיות שלנו נאלצים לנדוד, בין אם זה לרשות הפלסטינית ובין אם זה לירדן ובין אם זה לחוץ לארץ על מנת ללמוד את המקצוע הזה.
עבדאללה אבו מערוף: תנאי הקבלה קשים.
אוסאמה סעדי: לסיעוד.
אוסאמה סעדי: קל וחומר כאשר אנחנו מדברים על רפואה.
אוסאמה סעדי: באמת הביקוש הוא אדיר וההיצע הוא כזה מצומצם.
אוסאמה סעדי: לכן הרבה סטודנטים, מאות ואלפים, נאלצים ללמוד את המקצוע הזה בחוץ לארץ.
אוסאמה סעדי: אני לא חבר ועדה קבוע אצל אלי אלאלוף אבל אני משתתף קבוע בישיבות הוועדה כי זאת ועדה חשובה.
אוסאמה סעדי: היום אני בא על תקן של אבא לרופאה בעתיד שלומדת עכשיו שנה חמישית רפואה אבל לא בישראל אלא באוניברסיטת אל נג'אח בשכם ובשנה הבאה היא מסיימת את לימודיה ואני שואל למה היא צריכה ללכת וללמוד שם.
אוסאמה סעדי: יש לנו אלפי סטודנטים גם ברומניה, גם ברוסיה, גם במולדובה.
אוסאמה סעדי: אני חושב שאכן יש חסמים רבים שצריך להסיר אותם ולאפשר לתלמידים ולסטודנטים ללמוד כאן.
אוסאמה סעדי: אני מתגאה בכך שאני בן לעיר ערבה שהיא היום מספר אחד בעולם מבחינת יחס הרופאים לאוכלוסייה.
אוסאמה סעדי: לא רק בישראל ולא רק באירופה אלא אנחנו אולי מתחרים עם קובה, כך אמרו לי, ויש לנו יותר ממאתיים רופאים וכל שנה יש לנו כעשרים-שלושים רופאים נוספים.
אוסאמה סעדי: במחזור האחרון יש 14 רופאים.
אוסאמה סעדי: בין הרופאים יש אחוז ניכר של רופאות ולכן זאת הזדמנות להזמין את יושב ראש הוועדה והוועדה, ואת פרופסור רבקה כרמי, לעיר שלנו.
אלי אלאלוף: אני יכול להתחייב בשם פרופסור רבקה כרמי.
אלי אלאלוף: תרים את הכפפה ותזמין אותה.
עבדאללה אבו מערוף: מנהלת המחלקה ההמטולוגית החדשה בזיו היא מהעיר שלו.
אוסאמה סעדי: יש לנו גם מנהלת מחלקה בבית החולים בנצרת וגם בצפת.
אוסאמה סעדי: זה נותן דחיפה.
אוסאמה סעדי: אם הוועדה הנכבדה תבוא אלינו, נארח אתכם בבניין של המועצה.
אוסאמה סעדי: אורלי, ההזמנה מיועדת גם לך.
אורלי לוי אבקסיס: יש לי שאלה קטנה.
אורלי לוי אבקסיס: פעם היו בעיות מאוד קשות בכל נושא לוח הבחינות לסטודנטיות לרפואה כאשר יצאו לחופשת לידה וכדומה ואי אפשר היה להשלים את זה.
אורלי לוי אבקסיס: הבעיה הזאת תוקנה או שהיא עדיין קיימת?
<קרן הולצמן שוייד: הבעיה קיימת.
אורלי לוי אבקסיס: למה את זה אי אפשר לתקן?
<קרן הולצמן שוייד: בגלל המבנה של המערכת שהוא מאוד שונה.
<קרן הולצמן שוייד: אין מבנה סימסטריאלי.
אורלי לוי אבקסיס: אם היא ילדה במהלך שנת הלימודים, היא צריכה לחזור על השנה?
<קרן הולצמן שוייד: כן.
אלי אלאלוף: לפני שחברי הכנסת עוזבים, אני רוצה לומר לכם תודה על שבאתם לישיבה ועל הביטוי החברי בינינו.
אלי אלאלוף: אני רוצה לומר ששני מגזרים – המגדר הנשי בהם – מוזנחים מבחינת הכשרתם לתחום הרפואי, גם המגזר הערבי וגם המגזר החרדי.
אוסאמה סעדי: זה בכל התחומים.
אלי אלאלוף: שני הפוטנציאלים האלה הם אדירים.
אלי אלאלוף: כאשר ההיי-טק ביקש, ידענו להפוך חלק מהנשים להיות מומחיות בהיי-טק, בעיקר מהמגזר החרדי, וכשהיו צריכים ידיים עובדות, הלכנו למגזר הערבי.
אלי אלאלוף: לצערי בשני המקרים זה לא הדבר האופטימלי.
אלי אלאלוף: שני המגזרים האלה הוזנחו מבחינת הכוונתם ולכן כל עוד אתם כאן, אני מבקש, זה נושא שאנחנו ניקח לתשומת לבנו כאן בוועדה ואולי נקים ועדת משנה, ועדה אד-הוק – נחליט ביחד – לדיון בעתיד.
אורלי לוי אבקסיס: אולי כדאי לראות מול מערכת החינוך כי לדוגמה בבגרויות, בכל הנושא של מדעים, יש יותר בנים מאשר בנות.
אלי אלאלוף: ביחידות הבגרות, בעיקר במתמטיקה ובביולוגיה.
אורלי לוי אבקסיס: הבת שלי עכשיו בוחרת מגמות וגילינו שבמגמות האלו יש רוב גברי מובהק.
אלי אלאלוף: אנחנו ניקח את זה.
אלי אלאלוף: תודה לחברים.
אלי אלאלוף: אתם יכולים לעזוב.
<קרן הולצמן שוייד: אני מומחית ביילוד וגניקולוגיה ומומחיות העל שלי היא במינהל רפואי.
<קרן הולצמן שוייד: אני חברת ארגון הרופאות והייתי חברת הצוות שכתב את המסמך, של פרופסור רבקה כרמי.
<קרן הולצמן שוייד: לשאלה ששאלת לגבי ההכשרה של סטודנטיות לרפואה.
<קרן הולצמן שוייד: למעשה המבנה של הלימודים הוא שונה ברפואה.
<קרן הולצמן שוייד: הוא לא מבנה סמיסטריאלי, זאת אומרת שאם מפסידים סימסטר, צריך לחזור על סימסטר אלא שלמעשה נלמדת מחלקה ונבחנים עליה ולכן אם סטודנטית מפסידה את הפרקטיקום, את הלמידה שהיא למידה שולייתית באותה מחלקה, היא לא יכולה גם להיבחן עליה ולכן נוצרת בעיה של לוח זמנים.
<קרן הולצמן שוייד: אנחנו יודעים היום להגיד באקדמיה, כמו שאמרה פרופסור רבקה כרמי, שבתואר ראשון יש יותר נשים מגברים ובתואר שני עדיין יש יותר נשים מגברים אבל כאשר מגיעים לרמה של PHD וכאשר מגיעים לרמות הגבוהות באקדמיה, אנחנו רואים פחות נשים מגברים.
<קרן הולצמן שוייד: זאת אומרת, כרגע המחסום הוא לא בבגרויות, יש היום יותר סטודנטיות לרפואה מאשר סטודנטים לרפואה, מסיימות יותר נשים ואנחנו הולכים לכיוון שאנחנו רואים אותו במפורש בנתונים של משרד הבריאות שמנפק לנו ואנחנו הולכים לעולם שבו יש יותר רופאות מאשר רופאים.
<קרן הולצמן שוייד: הבעיה היא הקידום של הנשים באותו מקצוע וכיצד הן נמצאות בתוך ההתמחויות השונות.
<קרן הולצמן שוייד: דוח אי השוויון בבריאות משנת 2014 כבר אומר שאישה מרוויחה 27 אחוזים פחות מגבר ללא קשר לגיל, ללא קשר למומחיות, ללא קשר לאופן ודרך העסקה.
<קרן הולצמן שוייד: זאת אומרת, בכל חתך שלא תיקחו, המשתנה היחידי שיכול היה לערפל, אם ננטרל אותו, עדיין בסוף יישאר מזוקק נושא המגדר.
<קרן הולצמן שוייד: ראוי ונכון לדעת מי שמקצה את השכר לתת לנשים פחות כי העבודה של נשים במדינת ישראל של היום שווה פחות מעבודה של גברים באותו מקצוע, באותה מומחיות, באותו אופן העסקה.
<קרן הולצמן שוייד: אלה נתונים שפורסמו על ידי משרד הבריאות ואלה נתונים רשמיים ואין פוצה פה ואין מצפצף.
<קרן הולצמן שוייד: זאת אומרת, רק ביום האישה אנחנו שומעים על הנתונים האלה.
אורלי לוי אבקסיס: אנחנו דנים בוועדה.
<מאירה בסוק: הפמיניזציה של המקצוע נובעת - - -
<קרן הולצמן שוייד: תביא בעתיד עוד יותר לירידה בשכר.
אורלי לוי אבקסיס: אני חייבת לומר שהנושא הזה נדון כאן ונדון כאן לא רק ביום המיוחד.
אורלי לוי אבקסיס: המחקרים האלו, אלה שעוסקים בנושא החברתיים מכירים אותם ומעלים אותם לסדר היום בוועדות.
אורלי לוי אבקסיס: אני עדיין חושבת שההסתכלות ארוכת הטווח, אולי התעוררתם כאן ועשיתם, עדיין היא לוקה בחסר.
אורלי לוי אבקסיס: אם אתם הולכים למשרד החינוך ומגלים מה הצפי העתידי, תדעו שילדים או נערים שמתחילים לבחור את המקצועות המדעיים, הסיכויים שלהם ללכת לתחומי הרפואה גבוהים יותר.
אורלי לוי אבקסיס: יש את אלו שמשנים אחר כך או משפרים את הבגרויות שלהם כדי להתאים, אבל מי שרוצה ללכת לרפואה, ההחלטה או לפחות פתיחת האופציות מתחילה אצלו כבר מכיתה י'.
אורלי לוי אבקסיס: לכן גם התכנון צריך להיות בהתאם לזה וגם אפשר להתחיל את הטיפול באותן הסללות כבר מהשלב הזה או ברול מודם עליו אנחנו מדברים.
<קרן הולצמן שוייד: למעשה אנחנו רואים שהחסם כרגע זז וזה טוב.
<קרן הולצמן שוייד: אחרי בית הספר לרפואה, הנתונים הם נתונים ידועים.
<קרן הולצמן שוייד: דוקטור אידלמן ציין שיש מנהלת בית חולים אחת ומנהלת מרחב אחת ואף אחת מהן לא שייכת למגזר הממשלתי.
<קרן הולצמן שוייד: המגזר הממשלתי לא באמת מקדם את הסוגיה הזאת.
<קרן הולצמן שוייד: אני חושבת שצריך כרגע להסתכל גם על הטווח הקצר, כמו שאמרה פרופסור רבקה כרמי, כאשר כרגע המצב הוא כזה שמדובר בעוד עשר שנים, שזה מחר בבוקר במונחים של הכשרה רפואית, כי אם בית ספר לרפואה לוקח שבע שנים, עושים שש שנות התמחות ואחר כך עוד שנתיים של התמחות על, להגיד עשר שנים, זה מחר בבוקר, זה אתמול, אלה אנשים שכרגע כבר נמצאים בבית הספר לרפואה, אלה אנשים שכרגע נמצאים בבחירת ההתמחות שלהם ולמעשה אנחנו נמצאים כרגע בשניות האחרונות שעוד אפשר להציל.
<שגית ארבל אלון: קודם כל, אנחנו נציגות.
<שגית ארבל אלון: נמצאת אתי דוקטור סיגל ליברנט שהיא ראש אגף לבתי חולים כלליים באגף רפואה ואני רופאה גניקולוגית בהכשרה שלי והיום אני ממלאת מקום של ראש אגף תכנון מדיניות במשרד הבריאות.
<שגית ארבל אלון: אני תלמידה של פרופסור רבקה כרמי והייתה לי הזכות שהיא תהיה רול מודם שלי.
<קרן הולצמן שוייד: כולנו זכינו.
<שגית ארבל אלון: היא הייתה רול מודם שלי מגיל מאוד צעיר.
<שגית ארבל אלון: כשיצאתי לתכנית הניהול, נסעתי לפגוש את פרופסור כרמי וביקשתי ממנה שתחנוך אותי גם בדרך הזאת.
<שגית ארבל אלון: אני רוצה לומר תודה.
<שגית ארבל אלון: אני באופן אישי, עוד לפני לומר משהו על משרד הבריאות, אחגוג את יום האישה הבינלאומי כשלא יהיה צריך יום אישה בינלאומי.
<שגית ארבל אלון: אחת ההמלצות החשובות שדובר עליה בדוח הזה והיא לא הועלתה כאן, היא קשורה לקריאה המאוד חשובה של פרופסור כרמי לעשות ועדה בין-משרדית לנושא של הקלה במס.
<שגית ארבל אלון: אני יכולה להגיד שאני אם לארבעה, אני גניקולוגית בכירה, עשיתי את כל הדרך, השארתי מאחורי מעל מיליון שקלים טבין ותקילין ששילמנו למטפלות במהלך השנים.
<שגית ארבל אלון: הקלה במס כדי לשים אותנו בשוויון עם גברים אחרים, זה דבר שהוא מאוד חשוב.
<שגית ארבל אלון: אני לא אומרת לפטור אותנו מהכול, לא אומרת לממן לנו את הכול, אבל איזושהי אפשרות.
אורלי לוי אבקסיס: בג"ץ שהיה בזמן הכנסת ה-18, ויתר על ההכרה לצורך הכנסה ובסוף קיבלנו בתמורה שתי נקודות זיכוי בתלוש.
אורלי לוי אבקסיס: אולי הגיע הזמן לעורר את זה שוב ולאו דווקא לרופאות.
<שגית ארבל אלון: לכולן.
<שגית ארבל אלון: פרופסור רבקה כרמי הגיעה לישיבת הנהלה מצומצמת של משרד הבריאות ובפני מנכ"ל המשרד ובפני הצוות הבכיר הציגה בפירוט עוד הרבה יותר גדול את הממצאים של הוועדה שהיא ועדה ברוכה.
<שגית ארבל אלון: אני באופן אישי חושבת שהיא מתנה גדולה שקרתה לנו בתקופה הזאת.
<שגית ארבל אלון: המסקנה היא שתוקם ועדה בתוך המשרד.
<שגית ארבל אלון: שוב אני חוזרת אליך כבוד היושב ראש ומבקשת שתקימו ועדה שהיא לא משרדית, שהיא בין-משרדית כי ועדה משרדית לא תיתן את כל המענה.
<שגית ארבל אלון: לכן הבקשה של פרופסור כרמי, אני מצטרפת אליה, היא הבקשה הנכונה כדי לקדם את הדברים באמת ולתת מענה מכל ההיבטים.
<מוטי פיטרמן: אני מנהל מחלקת סגל רופאים במכבי שירותי בריאות.
<מוטי פיטרמן: קראתי את הסקר של ההסתדרות הרפואית ומאוד מרשים היה לקרוא אותו ואת המסקנות עולות ממנו.
<מוטי פיטרמן: לקחתי את הסקר ואמרתי שנבדוק הלימה למה שקורה במכבי אל מול הסקר ונראה האם זה תואם והאם אכן יש הלימה בין מה שכתוב לבין מה שקורה במכבי.
<מוטי פיטרמן: דיברו כאן על נושא של שוויון פורמלי.
<מוטי פיטרמן: כשאנחנו לוקחים את כל הרופאים במכבי, אנחנו בהחלט רואים שיש שוויון פורמלי.
<מוטי פיטרמן: קרי, מספר הנשים ברפואה אל מול מספר הגברים הוא כמעט זהה.
<מוטי פיטרמן: אנחנו מדברים על סדר גודל של 47 אחוזים מתוך הרופאים במכבי שהן נשים.
<מוטי פיטרמן: כשאני מסתכל יותר לעומק ואני מסתכל על אלה שנכנסו לתכנית התמחות ברפואת המשפחה שיש לנו, כמה מתוכן נשים – אנחנו רואים את אותו ממצא שמדבר על כך שיותר ויותר נשים נכנסות לרפואה.
<מוטי פיטרמן: 64 אחוזים מתוך המתמחים שלנו הן נשים.
<מוטי פיטרמן: כלומר, המקצוע הזה הולך והופך להיות יותר ויותר מקצוע נשי.
אורלי לוי אבקסיס: הוא יותר ידידותי לאימהות.
<מוטי פיטרמן: הוא יותר ידידותי לאימהות אבל לא רק.
<מוטי פיטרמן: אני חושב שהאינטליגנציה הרגשית שהיא כל כך חזקה אצל נשים, משחקת תפקיד מאוד חזק ברפואה ואני חושב שזה אחד היסודות המאוד חשובים שמאפשר יותר ויותר הצלחה בתפקידים האלה.
אורלי לוי אבקסיס: השאלה אם כניסה למסלול הזה היא לא בעצם ויתור על רמת שכר יותר גבוהה במסלול אחר.
<מוטי פיטרמן: ממש לא.
<מוטי פיטרמן: ברפואה מרוויחים טוב.
<שגית ארבל אלון: מתי הייתה ראש אגף רפואה אישה במכבי?
<מוטי פיטרמן: הייתה.
<מוטי פיטרמן: יש לנו כמה.
<מוטי פיטרמן: הייתה מנהלת תחום הרפואה במכבי.
<מוטי פיטרמן: מכבי מחולקת לחמישה מחוזות ומתוך חמשת המחוזות, בארבע מחוזות יש מנהלות רפואיות.
אלי אלאלוף: לא נעשה פוקוס על מכבי.
<מוטי פיטרמן: בדקתי לאורך זמן מה קורה מבחינת התפקידים ולא מספיק תפקידי ניהול אלא האם אנחנו רואים עלייה בתפקידי הניהול הבכירים.
<מוטי פיטרמן: אני רוצה לתת איזשהו אור חיובי.
<מוטי פיטרמן: מתוך חמש מחוזות, ארבע מנהלות רפואיות מחוזיות הן נשים.
<מוטי פיטרמן: נכנסתי לעומק כדי לראות כמה מתוך הנשים הרופאות הן גם במקצוע הכירורגיה כפי שנאמר קודם, מעט מאוד כירורגים יש לנו.
<מוטי פיטרמן: כלומר, זאת תופעה שקשה להבין אותה.
<מוטי פיטרמן: דווקא בתחום של כירורגיה זעירה והיכולת לעדינות, ציפיתי לראות הרבה יותר נשים בתחום אבל לא ראינו את זה.
<מוטי פיטרמן: אני חושב שזה מקצוע שאין ספק שלנשים יש הרבה SAY ויכולת להשתלב בו, ואני חושב שזה יהיה יותר ויותר גם בתפקידים הבכירים.
<מוטי פיטרמן: אני חושב שבקטע הזה אנחנו כבר רואים נקודת אור במכבי.
אלי אלאלוף: ברשותכם, אני חייב לסכם.
אלי אלאלוף: אני מודה להסתדרות הרפואית על עבודת הוועדה ובמיוחד לידידתי פרופסור רבקה כרמי.
אלי אלאלוף: אני מודה לחברי הכנסת שהשתתפו בדיון הזה ומודה לכולכם שבאתם לכאן.
אלי אלאלוף: אני חושב שהנושא הזה לא ירד מסדר היום של הוועדה ונצטרך לחשוב עליו.
אלי אלאלוף: הועלו הרבה מאוד רעיונות.
אלי אלאלוף: רציתי לצרף את הדוח הזה לפרוטוקול של הוועדה כדי שהוא יהיה מסמך רשמי אבל אמרו לי שזה לא מקובל.
אלי אלאלוף: אני מבטיח שהוא יופץ לכל חברי הכנסת שלא הגיעו היום לדיון ונוכל גם לדון בו בדיון נוסף.
אלי אלאלוף: אני רוצה לציין שתיקחו בחשבון, כל מי שהגיע לעמדה, שצריך לחשוב על שתי אוכלוסיות, על שני המגזרים שהייצוג שלהם כמעט ללא ייצוג.
אלי אלאלוף: היום יש במגזר הערבי ובמגזר החרדי נשים ברמה אינטלקטואלית והשכלתית מאוד גבוהה.
אלי אלאלוף: לצערי לא מובאת לידיעתן היכולת ללמוד בתחום הרפואה וזה נראה להן בלתי אפשרי.
אורלי לוי אבקסיס: הייתי מוספה פריפריה בכלל.
אלי אלאלוף: גם פריפריה.
אלי אלאלוף: אני חושב שיש צורך לעשות פעולת הסברה בקרב המגזרים האלה.
אלי אלאלוף: נאמר לנו שהמועמדים לא חסרים ואני בטוח שהם לא חסרים אבל אני מכיר קצת יותר את התחום של העבודה הסוציאלית ויודע שמספר הבנות שנמצאות, שיצאו מהמגזר הערבי ומהפריפריה – אולי פחות מהמגזר החרדי – הן עם יכולות אדירות ולצערי מסתפקות לפעמים במשרות שמהוות רבע משרה, בעשרה אחוזים מהמשרות.
אלי אלאלוף: מבחינה זאת מאבדים כוח אדם מדהים.
אלי אלאלוף: אני חושב שכדאי שנעשה את זה.
אלי אלאלוף: אנחנו נעשה בדיקה פנימית יחד עם חברי הכנסת ואני מקווה שכבר במושב הבא של הכנסת, שמתחיל ביוני, נוכל לקיים דיון נוסף ונבוא גם עם המלצות אופרטיביות שלגבי חלקן נתייעץ ואת חלקן נביא לדיון לפני שנסכם.
אלי אלאלוף: 27.12.15, ט"ו בטבת תשע"ו.
אלי אלאלוף: השעה 11:06 בוקר טוב.
אלי אלאלוף: אנחנו התכנסנו באופן דחוף לאור החלטה מאוד חשובה של שר האוצר שדאגתו לקשישים היא מתמדת, היא לא לפי בקשה.
אלי אלאלוף: הוא מרגיש שיש לנו צורך לחזק את הקשישים ובמיוחד אלה שמקבלים השלמת הכנסה לאור מצבם הכלכלי.
אלי אלאלוף: שר האוצר המליץ להעמיד לרשות המטרה הזאת 50 מיליון שקל.
אלי אלאלוף: כפי שידוע, ביטוח לאומי כמובן הוא הגורם המבצע, הוא חייב בהתייעצות עם הוועדה שלנו ולכן אנחנו התכנסנו באופן מיוחד היום, יום ראשון, כדי לדון בהסכם בין המוסד לביטוח לאומי לאוצר ולראות אם נראה לנו.
אלי אלאלוף: היו כבר התייעצויות עם הלשכה המשפטית והביטוח הלאומי.
אלי אלאלוף: אני רוצה גם לציין שהצורך לחזק את הקשישים הזכאים להשלמת הכנסה, זה גם כפי שנכתב במכתב של שר האוצר אלי, זה גם מתאים לדוח העוני.
אלי אלאלוף: זאת האוכלוסייה שאנחנו זקוקים לחזק.
אלי אלאלוף: אני מזכיר גם שהסכם חוק ההסדרים שאושר לשנת 2016 כולל תיקון של קצבות הקשישים באופן אוניברסאלי לכל אוכלוסיות המדינה, לפי מה שאמרתי לאלה שזכאים להשלמת הכנסה.
אלי אלאלוף: אולי נבקש מנועה להציג?
<נעה בן שבת: אולי הביטוח לאומי יוכל להסביר קודם כל את הדברים.
אלי אלאלוף: זה הדיון האחרון שלך- - -
<רועי קרת: כן, זה הדיון האחרון.
אלי אלאלוף: זה הדיון האחרון ואנחנו נכבד מאוד למרות שהייתי רוצה לעשות את זה בישיבה עם השתתפות גדולה יותר, כי זה מה שמגיע לך.
אלי אלאלוף: ההערכה אליך, לי יש יתרון על כולם, יש לי ידע משפחתי - - -
<רועי קרת: כן, הכרות קודמת.
אלי אלאלוף: גילוי נאות, חייבים להגיד את זה.
אלי אלאלוף: באמת יש לך הערכה על הכול, מדברים עליך על תפקידך במוסד לביטוח לאומי, כמה שנים היית שם?
<רועי קרת: 20.
אלי אלאלוף: רצו אותך בתוך הביטוח הלאומי, אבל למעלה - - , על זה אני לא יכול לדבר.
אלי אלאלוף: באמת שתהיה לך הצלחה רועי.
<רועי קרת: קודם כל תודה.
<רועי קרת: אני גם רוצה להגיד משהו.
<רועי קרת: אני בוועדה הזאת מאז יומי הראשון שהתחלתי לעבוד במוסד, 20 שנה.
<רועי קרת: בעיניי, מכל וועדות הכנסת זאת הוועדה הכי מקצועית, אולי אני מוטה, הכי מקצועית, הכי עניינית.
<רועי קרת: כשאנחנו באים לפה להסביר דברים אנחנו יודעים שמקשיבים לנו גם אם לא תמיד מקבלים את מה שאנחנו אומרים.
<רועי קרת: זה לא תמיד ככה.
<רועי קרת: לא בכל הוועדות זה ככה, יש מקומות שאנחנו יודעים שאין טעם להסביר כי ההחלטה תתקבל בלי קשר למה שיש לנו להגיד.
<רועי קרת: פה תמיד הייתה לנו אוזן קשבת.
<רועי קרת: אני מאחל לוועדה שתמשיך להיות כזאת, ואני מאחל לאלה שיבואו אחרי שימשיכו לקבל את אותו שיתוף פעולה שאני קיבלתי כשעבדתי פה.
<רועי קרת: אכן זו הפעם האחרונה שאני מגיע לפה להציג משהו.
<רועי קרת: אני שמח שזה האקורד הסיום שלי כי באמת יש פה דבר טוב.
<רועי קרת: כפי שהיו"ר ציין, חוק ההסדרים האחרון, אושר בו תיקון חקיקה במסגרת "חוק הבטחת הכנסה" שהגדיל את הקצבה לקשישים מקבלי הבטחת הכנסה.
<רועי קרת: קשישים מקבלי קצבת זקנה, שאירים או תלויים שהם גם מקבלי הבטחת הכנסה – שיעור הגמלה שלהם הוגדל בסך כולל של בין 150 ל-500 שקל, תלוי בהרכב המשפחתי של המשפחה, זה נכנס לתוקף מינואר.
<רועי קרת: עכשיו כשהסתבר שיש עוד כסף לחלוקה, סדר גודל של 50 מיליון שקל שזה יכול לאפשר עוד חודש של תשלום, הממשלה החליטה להקדים את התשלום לדצמבר.
<רועי קרת: כיוון שדצמבר עומד להסתיים, תיקון חקיקה, שזאת הייתה דרך המלך, לא נספיק לעשות ולכן אנחנו בצעד חריג מביאים לפה תיקון של הסכם לפי סעיף 9 שהוועדה מכירה אותו.
<רועי קרת: בעצם הגמלה של חודש דצמבר תשולם מכוח ההסכם הזה באותו שיעור שיהיה בינואר.
<רועי קרת: מינואר כבר התוספת תשתלם מכוח החוק.
<מרית לביא: רועי, רשום פה שמשתלמת להם קצבת זקנה - - -
<מרית לביא: מרית לביא מ"כן לזקן".
<מרית לביא: כתוב פה שלמי שמשת
<מרית לביא: למת קצבת זקנה או שאירים, מדובר באלה שבגלל גובה הקצבה בעבר לא יכלו לקבל קצבה להשלמת הכנסה?
<רועי קרת: לא, לא.
<רועי קרת: מדובר על מי שמקבלים השלמת הכנסה, אבל אחת מכל אחת מהאוכלוסיות.
<מרית לביא: אז קבוצה של אנשים שבעבר לא יכלו לקבל קצבה כי היה להם, או שני בני זוג עם קצבה מקסימלית כי עבדו 35 שנה, או קצבת זקנה ושאירים.
<מרית לביא: האנשים האלה - - -
<רועי קרת: לא עמדו במבחן ההכנסות.
<מרית לביא: נכון והם נדחו בגלל גובה הקצבה, אין להם הכנסות נוספות.
<מרית לביא: קודם כל צריך לדאוג להם.- - -
<רועי קרת: הם יכנסו פנימה.
<רועי קרת: במנגנון של גידול הגמלה ולא קיטון שאת מכירה.
<רועי קרת: ברגע שמגדילים את הגמלה, מי שקודם, בגלל מבחן ההכנסות נשאר בחוץ כי החיתוך, נקודת האיפוס שלו הייתה בחוץ, עכשיו נכנס פנימה.
<רועי קרת: מי שנמצא על הגבול יכנס פנימה משום שהגמלה עכשיו יותר גבוהה.
<רועי קרת: זאת אומרת נקודת האיפוס - - -
<מרית לביא: זאת אומרת שהאנשים האלה יבחנו באופן - - -
<רועי קרת: הם יבחנו, ואם מגיע להם הם יקבלו.
<רועי קרת: מי שאין לו שום הכנסה נוספת אמור להיות בפנים.
<מרית לביא: מי שנדחה רק מהסיבה הזאת?
<רועי קרת: יצטרך להגיש עוד פעם והפעם יקבל.
<מרית לביא: או.
<מרית לביא: קיי.
<מרית לביא: ישלחו להם הודעה?
<רועי קרת: את זה אני לא יודע.
<מרית לביא: אז אני מבקשת שאחד הדברים האחרונים שתעשה זה לבקש מסמנכ"ל גמלאות לשלוח להם טפסים.
<רועי קרת: אני אבדוק את זה, יכול להיות שישלחו, אני לא יודע.
<מרית לביא: אני ביררתי אז - - -
אלי אלאלוף: אנחנו נבקש.
אלי אלאלוף: הוועדה תבקש מהביטוח הלאומי להוציא הודעה.
<מרית לביא: זה פשוט קופח שנים.
<מרית לביא: שנים הבאנו את הבעיה הזאת בפני השרים, שרי הרווחה מכירים את זה ולכן אני מעלה את זה עוד פעם.
אלי אלאלוף: לקבל חיוך כזה ממך, ז'קלין ביום ראשון שאת לא צריכה להיות פה.
אלי אלאלוף: ז'קלין היא הבוסית שלי בסיעה, היא מנהלת הסיעה שלנו.
אלי אלאלוף: אני חייב להגיד שהיא באה בגלל שהנושא מעניין.
אלי אלאלוף: בבקשה נעה.
<נעה בן שבת: אנחנו לא עושים שינוי, זה לא משהו שנכנס לחקיקה.
<נעה בן שבת: <קריאה:> הוועדה צריכה להודיע לביטוח לאומי שהיא מבקשת ליזום - - -
אלי אלאלוף: במידה והאוכלוסייה הזאת נזקקת, - - -
<נעה בן שבת: הוועדה תודיע לביטוח לאומי שהיא מבקשת שהוא יזום - - - <קריאה:> לא.
<נעה בן שבת: שהוא ישלח להם כמו שהוא שולח תביעות זקנה.
<נעה בן שבת: שישלח להם טפסים להשלמת הכנסה כי אלו אנשים שנדחו בגלל קצבה גבוהה.
אלי אלאלוף: אני מוכן לחתום על זה.
<שרה זילברשטיין-היפש: שרה זילברשטיין ממשרד לשוויון חברתי.
<שרה זילברשטיין-היפש: אם אנחנו באווירה של מילים טובות והתחלת שבוע טוב, אני מבקשת בהזדמנות זאת לציין, מעבר לדברים שנאמרים פה, וזה הרגע לדבר טובה.